ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Νοεμβρίου 1996 για καθορισμό των ειδικών όρων εισαγωγής διθύρων μαλακίων, εχινοδέρμων, χιτωνοφόρων και θαλασσίων γαστεροπόδων καταγωγής Χιλής (Κείμενο που παρουσιάζει ενδιαφέρον για τον ΕΟΧ) (96/675/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9,

Εκτιμώντας:

ότι οι διατάξεις της νομοθεσίας της Χιλής αναθέτουν στη Servicio Nacional de Pesca (Sernapesca) την ευθύνη του υγειονομικού ελέγχου των ζώντων διθύρων μαλακίων, των εχινοδέρμων, των χιτωνοφόρων και των θαλασσίων γαστεροπόδων καθώς και την επίβλεψη των όρων υγιεινής και καταλληλότητας της παραγωγής τους 7 ότι αυτή η ίδια νομοθεσία παρέχει στη Sernapesca το δικαίωμα να επιτρέπει ή να απαγορεύει τη συλλογή ζώντων διθύρων μαλακίων, εχινοδέρμων, χιτωνοφόρων και θαλασσίων γαστεροπόδων ορισμένων περιοχών 7

ότι η οργάνωση της Sernapesca και των εργαστηρίων της είναι σε θέση να εξακριβώσει με αποτελεσματικό τρόπο την εφαρμογή της ισχύουσας νομοθεσίας 7

ότι οι αρμόδιες αρχές της Δημοκρατίας της Χιλής έχουν δεσμευθεί να ανακοινώνουν τακτικά και σε σύντομο χρονικό διάστημα τα στοιχεία τα σχετικά με την παρουσία πλαγκτού που περιέχει τοξίνες στις ζώνες συλλογής 7

ότι οι αρμόδιες αρχές της Χιλής παρείχαν επίσημα διαβεβαιώσεις για την τήρηση των κανόνων που περιλαμβάνονται στο κεφάλαιο V του παραρτήματος της οδηγίας 91/492/ΕΟΚ και για την τήρηση απαιτήσεων ισοδύναμων προς τις απαιτήσεις που προβλέπονται από την παρούσα οδηγία για την ταξινόμηση των ζωνών παραγωγής και μετεγκατάστασης, την έγκριση των κέντρων αποστολής, τους ελέγχους δημόσιας υγείας και την επίβλεψη της παραγωγής 7 ότι η Κοινότητα θα ενημερώνεται για κάθε ενδεχόμενη μεταβολή στις ζώνες συλλογής 7

ότι η Χιλή μπορεί να περιλαμβάνεται στον κατάλογο των τρίτων χωρών που πληρούν τις προϋποθέσεις ισοδυναμίας που αναφέρονται στο άρθρο 9 παράγραφος 3 στοιχείο α) της οδηγίας 91/492/ΕΟΚ 7

ότι η Χιλή επιθυμεί να εξάγει προς την Κοινότητα δίθυρα μαλάκια, εχινόδερμα, χιτονωφόρα και θαλάσσια γαστερόποδα, κατεψυγμένα ή μεταποιημένα 7

ότι πρέπει, για το σκοπό αυτό και σύμφωνα με το άρθρο 9 παράγραφος 3 στοιχείο β) σημείο ii) της οδηγίας 91/492/ΕΟΚ να οριοθετηθούν οι ζώνες παραγωγής από τις οποίες μπορούν να συλλέγονται και να εξάγονται προς την Κοινότητα δίθυρα μαλάκια, εχινόδερμα, χιτονωφόρα και θαλάσσια γαστερόποδα 7

ότι οι ειδικοί όροι εισαγωγής εφαρμόζονται με την επιφύλαξη των αποφάσεων που λαμβάνονται κατ' εφαρμογήν της οδηγίας 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (2), όπως τροποποιήθηκε από την οδηγία 95/22/ΕΚ (3) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η αρχή της Χιλής η αρμόδια για τον έλεγχο και την πιστοποίηση της συμφωνίας των διθύρων μαλακίων, των εχινοδέρμων, των χιτωνοφόρων και των θαλασσίων γαστεροπόδων προς τις απαιτήσεις της οδηγίας 91/492/ΕΟΚ είναι η Servicio Nacional de Pesca (Sernapesca).

Άρθρο 2

Τα δίθυρα μαλάκια, εχινόδερμα, χιτονωφόρα και θαλάσσια γαστερόποδα, καταγωγής Χιλής που προορίζονται για την κατανάλωση από τον άνθρωπο πρέπει να προέρχονται από τις εγκεκριμένες ζώνες παραγωγής που περιλαμβάνονται στο παράρτημα.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 25 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

(2) ΕΕ αριθ. L 46 της 19. 2. 1991, σ. 1.

(3) ΕΕ αριθ. L 243 της 11. 10. 1995, σ. 1.

ΠΑΡΑΡΤΗΜΑ

Α: Ζώνες παραγωγής ανταποκρινόμενες στους καθοριζόμενους στο παράρτημα Ι κεφάλαιο 1 στοιχείο α) της οδηγίας 91/492/ΕΟΚ όρους

>ΘΕΣΗ ΠΗΝΑΚΑ>

Β: Ζώνες παραγωγής ανταποκρινόμενες στους καθοριζόμενους στο παράρτημα Ι κεφάλαιο 1 στοιχείο β) της οδηγίας 91/492/ΕΟΚ όρους

>ΘΕΣΗ ΠΗΝΑΚΑ>

Γ: Ζώνες παραγωγής ανταποκρινόμενες στους καθοριζόμενους στο παράρτημα Ι κεφάλαιο 1 στοιχείο γ) της οδηγίας 91/492/ΕΟΚ όρους

>ΘΕΣΗ ΠΗΝΑΚΑ>